# Charing Cross

### Z Wikipédie

Pamatník Eleonóry Kastílskej.
Pohľad na nádražie Charing Cross.

Charing Cross je jednou z londýnskych štvrtí. Nachádza sa na severnom brehu rieky Temže v mestskom obvode Westminster.

## [úprava] História

Meno Charing Cross, ktoré okrem vlakového nádražia nesie aj neďaleké okolie, pochádza z mena osady Charing, kde nechal kráľ Eduard I. vybudovať pametník pre svoju zosnulú manželku Eleonóra Eleonóru Kastílsku. Charing Cross je oficiálne [1] považovaný za presný stred Londýna a všetky vzdialenosti v Londýne sa merajú vzhľadom k pamätnému krížu vybudovanému v Charing.

Charing Cross bol posledným z dvanástich zastavení Eleonórinho pohrebného sprievodu. Jej rakva tu spočívala počas noci pred jej pohrebným obradom vo Westminsterskom opátstve dňa 17. decembra 1290. Na každom z týchto zastavení nechal Edward postaviť pamätný kríž, z ktorých sa do dnešnej doby zachovali iba tri. Kríž, ktorý sa v súčasnosti nachádza pred nádražím Charing Cross je viktoriánskou kópiou pôvodného kríža, ktorú navrhol architekt Edward Middleton Barry.

Pôvodný kríž bol oveľa menší a menej zdobený a nachádzal sa na mieste osady Charing, na severnom konci ulice Whitehall a na južnom konci Trafalgarského námestia. Na tomto mieste sa v súčanosti nachádza jazdecká socha kráľa Charlesa I.

Predpokladalo sa, že názov osady Charing vznikol skomolením francúzskych slov „chère Reine“ (slov.: drahá Kráľovná). Avšak pravdepodobnejšie je to, že názov pochádza zo staroanglického slova „cearring“ znamenajúceho riečny meander. Práve na mieste, kde kedysi stál Charing sa Temža dramaticky ohýba o skoro 90 stupňov.

## [úprava] Zaujímavosti

- Londýnski taxikári, riadiaci tradičné čierne taxíky, sa musia počas získavania takzvanej „The Knowledge“ naučiť všetky ulice v okruhu 6 míl od Charing Cross.

## [úprava] Miesta záujmu

V blízkosti Charing Cross sa nachádza veľké množstvo kultúrnych pamiatok a iných turistických atrakcií, medzi inými aj:

- Trafalgarské námestie a Nelsonov stĺp (Nelson’s Column)
- National Gallery a National Portrait Gallery
- kostol St Martin-in-the-Fields
- Oblúk admirality
- ulice The Mall, Pall Mall, Whitehall a Strand

## [úprava] Dopravné spojenie

Najbližšie stanice londýnskeho metra:

- Charing Cross (Bakerloo Line a Northern Line)
- Embankment (District Line a Circle Line)
- Leicester Square (Northern Line a Piccadilly Line)

Najbližšie železničné stanice:

- Charing Cross

Zdroj: "http://sk.wikipedia.org../../../c/h/a/Charing_Cross_0369.html"

Kategórie: Časti Londýna | City of Westminster

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Español
- Français
- עברית
- Italiano
- 日本語
- ‪Norsk (bokmål)‬
- Polski